ต่างชาติอ้างไทยเสี่ยงเมินประกันก่อการร้าย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ประกันภัยต่อต่างชาติยังหวั่น ตั้งไทยพื้นที่สีแดงไม่รับประกันภัยก่อการร้าย
นายสมนึก สงวนสิน ประธานกรรมการบริหาร บริษัท สินทรัพย์ประกันภัย เปิดเผยว่า ขณะนี้บริษัทรับประกันภัยต่อในต่างประเทศยังคงกำหนดให้ประเทศไทยเป็นพื้นที่เรดโซนหรือพื้นที่สีแดง ที่ยังคงปฏิเสธไม่รับงานประกันภัยต่อจากภัยก่อการร้าย และก็ยังไม่มีคำตอบจากบริษัทประกันภัยต่อในต่างประเทศว่าจะเริ่มกลับมารับงานเมื่อใด ต้องขึ้นกับสถานการณ์ภายในประเทศเป็นหลัก 
อย่างไรก็ตาม ในแง่ของการรับประกันภัยปกตินั้น บริษัทยังสามารถดำเนินการได้ตามเดิม 
สำหรับผลการดำเนินงานในช่วง 9 เดือนที่ผ่านมาอยู่ที่ 850 ล้านบาท และคาดว่าไตรมาสสุดท้ายจะได้เบี้ยเพิ่มอีก 350 ล้านบาท รวมเบี้ยทั้งปีได้ประมาณ 1,200 ล้านบาท จะมีกำไรสุทธิ 5070 ล้านบาท และปีหน้าคาดว่ากำไรเพิ่มเป็น 80100 ล้านบาท
ทั้งนี้ บริษัทก็ได้เพิ่มทุนจดทะเบียนใหม่อีก 90 ล้านบาท เป็น 690 ล้านบาท และมีเงินกองทุน 400% เพื่อรองรับกับกฎเกณฑ์ของสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ที่จะประกาศใช้ในปีหน้าให้บริษัทประกันต้องมีเงินกองทุนขั้นต่ำระหว่าง 100150% ซึ่งหากเบี้ยประกันบริษัทยังไม่ถึง 2,000 ล้านบาท ก็ยังไม่จำเป็นต้องเพิ่มทุนอีก
โดยในปีหน้าตั้งเป้าเบี้ยประกันให้ได้ 1,3501,400 ล้านบาท และมีสัดส่วนเบี้ยรถยนต์ลดลงเหลือ 75% เพิ่มเบี้ยนันมอเตอร์เป็น 25%
ซึ่งผลดำเนินงานที่ดีขึ้นก็มาจากนโยบายขึ้นเบี้ยให้สอดคล้องกับความเป็นจริง เช่น ประกันรถซ่อมห้างจาก 14,000 บาทก็เพิ่มเป็น 20,000 บาท แม้จะทำให้ได้เบี้ยเท่าเดิมและจำนวนลูกค้าก็ลดลงเหลือ 6 หมื่นคัน จาก 1 แสนคัน แต่ก็ทำให้เราบริการลูกค้าได้ดีขึ้น ความพอใจของลูกค้าก็มีมากขึ้น”นายสมนึก กล่าว
ทั้งนี้ รายได้บริษัทมาจากกำไรจากการรับประกันภัยเป็นหลัก ซึ่งอัตราความเสียหายต่อเบี้ยประกันภัยขณะนี้อยู่ประมาณ 55%เท่านั้น จากเดิมอยู่ที่ 7175% ขณะที่เงินลงทุน 1,000 ล้านบาท ได้ผลตอบแทน 3.5% หรือกำไรประมาณ 30 ล้านบาท แต่คาดว่าทจากทิศทางดอกเบี้ยในปีหน้าอาจได้ผลตอบแทนที่ 4%
นางศศมณฑ์ สงวนสิน รองประธานกรรมการบริหาร บริษัท สินทรัพย์ประกันภัย กล่าวว่า ขณะนี้มีลูกค้ารายย่อยที่อยากทำประกันภัยก่อการร้ายกับบริษัทเป็นจำนวนมาก โดยเฉพาะธุรกิจค้าขายรายย่อยที่อยู่ภายในอาคารและนอกอาคารต่างๆ ซึ่งส่วนใหญ่จะถูกปฏิเสธจากบริษัทรับประกันภัยต่อในต่างประเทศเกือบทั้งหมด แม้แต่เป็นลูกค้าเก่าที่ขอซื้อเพิ่มความคุ้มครองประกันภัยก่อการร้ายก็ยังถูกปฏิเสธถึง 99% มีเพียง 1% เท่านั้นที่ยอมให้ทำเพิ่ม แต่ก็ต้องเสียค่าเบี้ยเพิ่มอีกไม่เกิน 5%